Document ID: 31993R0744

ΚΑΝΟΝΙΣΜΟΣ (ΕΟΚ) αριθ. 744/93 ΤΟΥ ΣΥΜΒΟΥΛΙΟΥ της 17ης Μαρτίου 1993 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις παραδόσεις προϊόντων στην Πορτογαλία, πλην των οπωροκηπευτικών
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι ο κανονισμός (ΕΟΚ) αριθ. 569/86 (2), έχει καθορίσει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές-
ότι, στα πλαίσια του εν λόγω κανονισμού, ο έλεγχος των συναλλαγών γίνεται στα σύνορα με βάση ένα καθεστώς πιστοποιητικών- ότι η πραγματοποίηση μιας ενιαίας αγοράς χωρίς εσωτερικά σύνορα, στην οποία η Πορτογαλία εντάσσεται σε μεγάλο βαθμό, καθιστά αναγκαία την καθιέρωση ενός νέου συστήματος ελέγχου που θα εφαρμόζεται στις χώρες προορισμού-
ότι πρέπει να εφαρμοσθούν, για τις παραδόσεις μεταξύ Πορτογαλίας και του υπόλοιπου της Κοινότητας οι διατάξεις του κανονισμού (ΕΟΚ) αριθ. 3817/92 του Συμβουλίου της 28ης Δεκεμβρίου 1992 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις παραδόσεις προϊόντων στην Ισπανία πλην των οπωροκηπευτικών (3)-
ότι η επέκταση εφαρμογής του εν λόγω κανονισμού στις συναλλαγές με την Πορτογαλία συνεπάγεται την κατάργηση του κανονισμού (ΕΟΚ) αριθ. 569/86,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διατάξεις του κανονισμού (ΕΟΚ) αριθ. 3817/92 εφαρμόζονται και στις παραδόσεις, στην Πορτογαλία, προϊόντων άλλων από τα οπωροκηπευτικά.
Άρθρο 2
Ο κανονισμός (ΕΟΚ) αριθ. 569/86 καταργείται.
Άρθρο 3
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Μαρτίου 1993.

Labels: 3
18
6